
TEMA: Analiza cost–volum–profit (CVP)

Subteme:

· Marja pe costuri variabile și rata marjei pe costuri variabile

· Pragul de rentabilitate pentru un singur produs

· Pragul de rentabilitate pentru mai multe produse (mix de vânzare)

· Profitul țintă și simularea modificărilor de preț și volum

· Intervalul și coeficientul de securitate

· Levierul operațional

Obiective de învățare. La finalul temei, stagiarii vor putea:

· să explice logica modelului CVP și diferența dintre costurile fixe și cele variabile;

· să calculeze marja pe costuri variabile unitară și totală, precum și rata marjei pe costuri variabile;

· să determine pragul de rentabilitate cantitativ și valoric, prin metoda ecuației și prin metoda marjei pe costuri variabile;

· să calculeze cantitatea necesară pentru obținerea unui profit țintă;

· să determine pragul global pentru un mix de produse, pe baza marjei medii unitare pe costuri variabile, și să îl repartizeze pe produse;

· să calculeze și să interpreteze intervalul și coeficientul de securitate (de siguranță);

· să calculeze gradul de levier operațional și să estimeze efectul unei variații a vânzărilor asupra profitului;

· să evalueze, pe baza modelului CVP, dacă o modificare de preț sau de volum este avantajoasă.

I. Analiza CVP
Aplicația 1. Un singur produs

 Compania LUX SRL fabrică un singur produs: ventilator VV100.  Acest produs are un preț de vânzare de 160 um/buc.  Cheltuielile fixe totale aferente producției  sunt de 25.000 um pe lună, iar cheltuielile variabile implicate în fabricarea acestui produs sunt de 110 um/buc. Vânzările lunare sunt de 1.000 bucăți.

Calculați:
a. Pragul de rentabilitate al companiei, în unități fizice și valoric.
b. Conform unei cercetări realizate de departamentul de vânzări, o reducere de 10% a prețului de vânzare va duce la o creștere cu 10% a cantității vândute. Recomandați companiei reducerea prețului de vânzare pentru creșterea cantității vândute? 

c. Calculați numărul de ventilatoare care vor fi vândute pentru a obține un profit operațional de 30.000 um pe lună.
d. Care este intervalul de securitate?

Aplicația 2.  Mai multe produxe (mix de vânzare)

Compania LUX își extinde activitatea și introduce în fabricație un nou produs: aeroterma PP200. Pentru aceasta, investește în extinderea capacității de producție, astfel încât cheltuielile fixe lunare sunt de 40.000 um. Costurile variabile aferente noului produs sunt de 140 um/buc. Aeroterma PP200  are un preț de vânzare de 180 um/buc. Cantitatea vândută lunar este de 800 buc.
Se cere:

a. Stabiliți profitul lunar al companiei LUX în baza modelului CVP,  în condițiile fabricării și vănzării celor două produse.

b. Stabiliți pragul de rentabilitate cantitativ și valoric pentru cele două produse.

Aplicația 3. Levier operațional

 ROVIS produce aspiratoare de dimensiuni mici autonom pe bază de baterie. Fiecare aspirator are o baterie reîncărcabilă și un circuit de încărcare încorporat. ROVIS vinde un aspirator pentru 300 um. Vânzările anuale sunt de 30.000 de bucăți. Costurile variabile și costurile fixe sunt prezentate mai jos:

Costuri variabile: 140 um/buc

Costurile fixe: 1.800.000 um pe an.

Cerințe:

a. Pregătiți situația rezultatului companiei ROVIS și calculați gradul de levier operațional.

b. Anul viitor se preconizează că vânzările vor crește cu 5.400 de bucăți. Calculați :

 (b1) creșterea procentuală estimată a profitului operațional.

 (b2) valoarea profitului operațional preconizat pentru anul următor. 

Aplicația 4. Factori limitativi. Cofetăria Dulcis

Cofetăria Dulcis produce două produse: torturi și plăcinte. Ambele se coc în același cuptor, care poate funcționa cel mult 100 de ore în luna următoare.

	
	Tort
	Plăcintă

	Preț de vânzare
	100 lei
	80 lei

	Costuri variabile
	60 lei
	50 lei

	Ore de cuptor pe bucată
	2 ore
	1 oră

	Cerere estimată
	30 buc.
	50 buc.


Stabiliți câte torturi și câte plăcinte trebuie produse pentru a obține marja pe costuri variabile maximă.

II. Prețuri de cesiune internă
Subteme:

· Centrele de responsabilitate și tranzacțiile interne

· Efectul prețului de cesiune internă asupra rezultatelor centrelor

· Conflictul dintre interesul centrului și interesul întreprinderii

· Intervalul de negociere al prețului de cesiune internă

Obiective de învățare. La finalul temei, stagiarii vor putea:

· să explice rolul prețului de cesiune internă în evaluarea performanței centrelor de responsabilitate;

· să calculeze rezultatul fiecărui centru pentru diferite niveluri ale prețului de cesiune internă;

· să demonstreze că prețul de cesiune internă nu modifică profitul întreprinderii, ci doar îl repartizează între centre;

· să analizeze decizia de aprovizionare internă sau externă din perspectiva centrului și a întreprinderii;

· să identifice situațiile în care decizia unui manager de centru dezavantajează întreprinderea;

· să determine limita minimă (costul variabil al centrului cedent) și limita maximă (prețul extern) a prețului de cesiune internă;

· să explice de ce, la capacitate nefolosită, costurile fixe nu intră în limita minimă a prețului de cesiune;

· să formuleze o recomandare privind stabilirea prețului de cesiune internă astfel încât deciziile centrelor să fie aliniate cu interesul întreprinderii.

Aplicația 5.  PCI
Întreprinderea Sigma are două centre de responsabilitate. Centrul Producție fabrică un reper electronic și îl cedează centrului Comercializare, care îl vinde pe piață cu 60 euro/buc.
Costul unitar de producție este de 50 euro/buc., din care 30 euro costuri variabile și 20 euro costuri fixe.

1. Calculați profitul pe bucată al fiecărui centru pentru un preț de cesiune intern (PCI) de 50, 55 și 60 euro.

2. Comercializarea primește oferta unui furnizor extern: 52 euro/buc. Ce decide managerul, la PCI = 55 euro? Este bine pentru întreprindere?

NOTĂ: Producția dispune de capacitate disponibilă, fără utilizare alternativă profitabilă, iar costurile fixe nu pot fi reduse în perioada analizată.

Model examen
SUBIECTUL I (3,5 p). Compania DELTA SA
DELTA SA fabrică un singur produs. Programul de producție pentru anul N a fost deja aprobat:

	Indicator
	T1
	T2
	T3

	Producție planificată, buc.
	2.000
	2.400
	2.800


Informații suplimentare:

	Date

	Conform fișei tehnologice, norma de consum este de 2 kg material direct pe bucată.

	Stocul de materiale la 31.12.N-1 este de 1.000 kg.

	Compania dorește ca la sfârșitul fiecărui trimestru stocul de materiale să fie egal cu 25% din necesarul de consum al trimestrului următor.

	Costul de achiziție este de 4 lei/kg în T1 și 5 lei/kg în T2, fără TVA.

	Cota de TVA este 21%.


Cerințe:

a) Elaborați bugetul achizițiilor de materiale directe pentru T1 și T2, cantitativ și valoric, inclusiv TVA. (2,5 

b) La finalul lui T1, furnizorul anunță o majorare de preț de +20% începând cu T2. Recalculați valoarea achizițiilor din T2 și determinați impactul, fără TVA și cu TVA. (1 p)

SUBIECTUL II (3,5 p). Compania TERMO SRL
TERMO SRL fabrică și vinde două produse: caloriferul electric C1 și convectorul C2. Costurile fixe lunare sunt comune ambelor produse și însumează 84.000 lei.

	Indicator
	Calorifer C1
	Convector C2

	Preț de vânzare, lei/buc.
	250
	200

	Cost variabil unitar, lei/buc.
	150
	140

	Cantitate vândută lunar, buc.
	900
	600


Cerințe:

a) Determinați rezultatul lunar al companiei pe baza modelului CVP (1,75 p).
b) Calculați pragul de rentabilitate global, apoi repartizați-l pe produse, cantitativ și valoric, păstrând structura actuală a vânzărilor. (1,25 p). Interpretati.
c) Calculați intervalul de securitate și coeficientul de securitate la nivelul companiei. (0,5 p). Interpretati.
SUBIECTUL III (2 p, câte 0,5 p fiecare). Grilă, un singur răspuns corect
1. Un produs nou se vinde la consumatorul final cu 400 lei/buc. Distribuitorul reține o marjă de 25% din prețul de vânzare, iar producătorul dorește o marjă de 20% din prețul de cedare către distribuitor. Costul estimat este de 250 lei/buc. Costul țintă și decalajul de cost sunt:

a) 320 lei; decalaj −70 lei, favorabil

b) 240 lei; decalaj +10 lei, nefavorabil

c) 300 lei; decalaj −50 lei, favorabil

d) 280 lei; decalaj −30 lei, favorabil
2. Pentru un produs se estimează: preț 110 lei/buc., cost de producție 80 lei/buc., volum total pe ciclul de viață 20.000 buc., cercetare-d ezvoltare 150.000 lei, lansare 50.000 lei, retragere 40.000 lei. Marja-țintă este de 20% din preț. Care afirmație este corectă?

a) Produsul este profitabil și atinge marja-țintă pe ciclul de viață.

b) Produsul respectă costul țintă la nivelul producției, este profitabil, dar nu atinge marja-țintă pe ciclul de viață.

c) Produsul nu este profitabil pe ciclul de viață.

d) Produsul respectă costul țintă atât la nivelul producției, cât și pe ciclul de viață.
3. Standardul este de 3 kg/buc. la 12 lei/kg. S-au produs efectiv 500 buc., consumând 1.580 kg cu un cost total de 18.170 lei. Abaterile sunt:

a) cantitate +960 lei (N); preț −790 lei (F); totală +170 lei (N)

b) cantitate +920 lei (N); preț −750 lei (F); totală +170 lei (N)

c) cantitate +960 lei (N); preț −750 lei (F); totală +210 lei (N)

d) cantitate −960 lei (F); preț +790 lei (N); totală −170 lei (F)
4. Pentru a reduce costurile, compartimentul de aprovizionare a cumpărat un material mai ieftin decât cel prevăzut în standard, dar de calitate inferioară. În producție, pierderile tehnologice au crescut, iar muncitorii au avut nevoie de mai mult timp pentru prelucrarea materialului. Care combinație de abateri este cea mai probabilă?

a) Materiale: abatere de preț favorabilă și abatere de cantitate nefavorabilă; manoperă: abatere de timp nefavorabilă.

b) Materiale: abatere de preț favorabilă și abatere de cantitate favorabilă; manoperă: abatere de timp favorabilă.

c) Materiale: abatere de preț nefavorabilă și abatere de cantitate nefavorabilă; manoperă: abatere de tarif nefavorabilă.

d) Materiale: abatere de preț favorabilă și abatere de cantitate nefavorabilă; manoperă: abatere de tarif nefavorabilă.

